b"\n_START_ARTICLE_\nAntefiks\n_START_PARAGRAPH_\nAntefiks (lat. antefigere, 'spredaj pritrjen') je \xc4\x8delna opeka oziroma navpi\xc4\x8dni element kot zaklju\xc4\x8dna plo\xc5\xa1\xc4\x8dica na ope\xc4\x8dnati strehi. V velikih stavbah je bilo \xc4\x8delo antefiksa kamnito in bogato izrezljano, pogosto z ornamentom palmete. V manj\xc5\xa1ih zgradbah so antefiks oblikovali iz keramike, obi\xc4\x8dajno iz terakote, in so bili okra\xc5\xa1eni z liki ali drugim okrasjem, \xc5\xa1e posebej v rimskem obdobju. Iz tega obdobja so jih na\xc5\xa1li na \xc5\xa1tevilnih velikih zgradbah, tudi na zasebnih hi\xc5\xa1ah._NEWLINE_Antefiks se je pojavil na dalj\xc5\xa1ih straneh obi\xc4\x8dajno takrat, ko v arhitekturi ni bila uporabljena bo\xc4\x8dna sima, na o\xc5\xbejih straneh so jih na\xc5\xa1li pri dvokapnih strehah samo na etru\xc5\xa1\xc4\x8danskih templjih. Gr\xc5\xa1ki antefiksi so bili narejeni po mo\xc5\xbenosti iz marmorja v obliki palmete, figurativni primeri so razmeroma redki. Na starem italijanskem ozemlju prevladujejo razli\xc4\x8dice iz gline, posebej terakote. Izbira teme je zelo razli\xc4\x8dna: glave mitolo\xc5\xa1kih bitij ali bogov, (Meduza, menade, satiri in Junona), trupla \xc5\xbeivali (lev, jeleni), prikazni in hibridna bitja (Kentaver)."